Diari Oficial de la Generalitat Valenciana


Sumari del DOGV 2266, del 13-05-1994 (1994/831406)

ORDRE de 25 d'abril de 1994, de la Conselleria d'Indústria, Comerç i Turisme, per la qual s'estableixen les quanties de determinats preus públics que ha de percebre la Conselleria d'Indústria, Comerç i Turisme.
------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/04/25/(3)/dof/vci/html**

### Dades del document

Número de DOGV
:   2266

Data del DOGV
:   13-05-1994

Secció del DOGV
:   DISPOSICIONS GENERALS

Número del document
:   1994/831406


Data del document
:   25-04-1994

Organisme emissor
:   Conselleria d'Indústria, Comerç i Turisme

Tipus de document
:   Ordre

Anàlisi jurídica

ORDRE de 25 d'abril de 1994, de la Conselleria d'Indústria, Comerç i Turisme, per la qual s'estableixen les quanties de determinats preus públics que ha de percebre la Conselleria d'Indústria, Comerç i Turisme. [94/2796]  
El Decret 73/1991, de 13 de maig, del Consell de la Generalitat Valenciana, va establir el règim de regulació dels seus preus públics i el procediment de fixació de les seues quanties.   
D'altra banda, el Decret 227/1991, de 9 de desembre, del Consell de la Generalitat Valenciana va establir la relació de béns, serveis i activitats susceptibles de ser retribuïts per mitjà de preus públics per la Conselleria d'Indústria, Comerç i Turisme entre d'altres.  
Per Ordre de 27 de juliol de 1992 i Ordre de 30 de juliol de 1993, es van aprovar els preus públics que ha de percebre per la Conselleria d'Indústria, Comerç i Turisme.  
Actualment, cal incloure entre els esmentats preus públics que ha de percebre per aquesta Conselleria, els de determinades publicacions que es relacionen en aquesta disposició.  
De conformitat amb tot el que s'ha assenyalat anteriorment, després de l'elaboració dels informes econòmico-financers que determinen els costs dels lliuraments de béns i prestacions de serveis a què es refereixen, i a la vista de l'informe favorable emés per la Direcció General de Tributs i Tresoreria de la Conselleria d'Economia i Hisenda, és procedent l'aprovació dels imports dels esmentats preus públics.  
Per tot açò, i d'acord amb les facultats que m'atorga l'article 35 de la Llei de Govern Valencià i l'article 3.2.b) del Decret 73/1991,   
ORDENE  
Article primer  
Aprovar les quanties dels preus públics de les següents publicacions:   
- Abastecimientos de agua urbanos. Estado actual y tendencias futuras: 6.000 pessetes.  
- Guía para la elaboración de un proyecto de taller pirotécnico: 1.500 pessetes.  
- Aguas minerales de la Comunidad Valenciana: 3.000 pessetes.  
- La inversión industrial registrada en 1992: 1.600 pessetes.  
- Resultados definitivos de la encuesta turística 1992: 1.500 pessetes.  
- I Jornadas sobre distribución mayorista: 1.500 pessetes.  
- Guía de defectos de las instalaciones eléctricas para baja tensión: 2.000 pessetes.  
- Seguretat en les màquines industrials i pirotècniques: 2.500 pessetes.  
- Metalls preciosos: 1.200 pessetes.  
- Instal·lacions de subministrament d'aigua potable: 2.500 pessetes.  
Article segon  
Els preus públics corresponents a la venda de les publicacions determinades en l'article anterior porten inclòs l'import de l'IVA que ha de repercutir, d'acord amb la normativa vigent.  
DISPOSICIó FINAL  
Aquesta Ordre entrarà en vigor l'endemà de la seua publicació en el Diari Oficial de la Generalitat Valenciana.  
València, 25 d'abril de 1994  
El conseller d'Indústria, Comerç i Turisme  
MARTíN SEVILLA JIMÉNEZ


Còpia Permalink ELI